ট্রেকিং-এ নামার পথে শ্বাসকষ্ট, মর্মান্তিক পরিণতি আগরপাড়ার যুবকের

আগরপাড়া: সিকিমে (Sikkim) ট্রেকিংয়ে গিয়ে মৃত্যু হল আগরপাড়া-র (Agarpara) ৪ নম্বর মহাজাতি নগরের বাসিন্দার। মৃতের নাম সুমন দেবনাথ (৩৮) (Suman Debnath)। সুমনের মৃত্যুতে শোকের ছায়া এলাকায়। সুমন তার বন্ধুদের সঙ্গে সিকিমের পাহাড়ের গোয়েচা লা (Gocha La) গিয়েছিলেন। নির্দিষ্ট গন্তব্য ছুঁয়ে নামার পথে শ্বাসকষ্টের সমস্যা শুরু হয় সুমন তাঁর। মাঝপথেই মর্মান্তিক মৃত্যু হয় সুমনের।

পরিবারের তরফে জানানো হয়েছে, গত শুক্রবার ১৪ নভেম্বর পাঁচ বন্ধু মিলে সিকিমে গোয়েচা লায় ট্রেকিং করতে যায়। তাদের মধ্যে দুই বন্ধু যেতে পারেনি। সুমন দেবনাথ সহ আরও দুই বন্ধু মিলে সিকিমের ট্রেকিং করতে যায়। গতকাল মঙ্গলবার ১৮ নভেম্বর রাতে সুমন দেবনাথের মৃত্যুর খবর আসে আগরপাড়া ৪ নম্বর মহাজাতি নগরের বাড়িতে। খবর আসে ট্রেকিং করে নিচে নামার সময় অসুস্থ বোধ করেন সুমন দেবনাথ। চিকিৎসার জন্য তাকে নামিয়ে আনার আগেই মৃত্যু হয় তার। মঙ্গলবার এই খবর আসার পরেই শোকস্তব্ধ পরিবার। সুমন দেবনাথের পরিবারে রয়েছেন বৃদ্ধ বাবা-মা এবং তার স্ত্রী ও তিন বছরের একটি কন্যা সন্তান রয়েছে।

আরও পড়ুন- SIR আবহে আটকে অনুপ্রবেশকারীরা, ঠান্ডায় সীমান্তে অসুস্থ ৩০০!

উল্লেখ্য, সিকিমের গোয়েচা লা (Gocha La) খুব কঠিন ট্রেকিংয়ের পথ। এটি হিমালয়ের একটি উচ্চ গিরিপথ। যা ভারতের সিকিমে অবস্থিত। এটি কাঞ্চনজঙ্ঘা পর্বতমালার দক্ষিণ-পূর্ব মুখ দেখতে পাওয়ার জন্য বিখ্যাত। যারা দুর্গম পথে ট্রেকিং করতে ভালোবাসেন, সেই সমস্ত অ্যাডভেঞ্চার প্রিয় মানুষের জন্য এটি খুব প্রিয় একটি স্থান। এই স্থানটি কাঞ্চনজঙ্ঘা ট্রেকের অংশ, যা ‘গোয়েচা লা ট্রেক’ বা ‘কাংচেনজঙ্ঘা ট্রেইল’ নামেও পরিচিত।

দেখুন আরও খবর-